Γιεσίμ Ουστάογλου

Η Γιεσίμ Ουστάογλου (Yeşim Ustaoğlu, 18 Νοεμβρίου 1960) είναι Τούρκισσα σκηνοθέτρια κινηματογράφου.

 Βιογραφία 
Γεννήθηκε το 1960 στο Σαρικαμίς της ανατολικής Τουρκίας και μεγάλωσε στην Τραπεζούντα, στα παράλια της Μαύρης Θάλασσας. Σπούδασε αρχιτεκτονική στο Πανεπιστήμιο Γιλντίζ στην Κωνσταντινούπολη, εργάστηκε ως αρχιτέκτονας, κατόπιν ως δημοσιογράφος και σε διάφορα τηλεοπτικά εργαστηρία.

Μετά από διάφορες βραβευμένες μικρού μήκους ταινίες η Ουστάογλου γύρισε το 1994 την πρώτη της μεγάλου μήκους κινηματογραφική ταινία («The Trace»), η οποία παρουσιάστηκε σε πολυάριθμα διεθνή φεστιβάλ ταινιών, μεταξύ άλλων στη Μόσχα και στο Γκέτεμποργκ.

Διεθνή αναγνώριση απέκτησε με την ταινία «Journey to the Sun» (1999), η οποία μεταξύ άλλων πήρε και το βραβείο «Γαλάζιος Άγγελος» για την καλύτερη ευρωπαϊκή ταινία στο Διεθνές Φεστιβάλ Κινηματογράφου Βερολίνου (Μπερλινάλε). Το 2004 ακολούθησε η ταινία «Waiting for the Clouds», η οποία επίσης πήρε διάφορα βραβεία.

 Φιλμογραφία 
 Ταινίες 
2004 Waiting for the Clouds (Bulutlari beklerken)
1999 Journey to the Sun (Günese yolculuk)
1994 The Trace (IZ)

 Μικρού μήκους 
1992 Hotel
1990 Duet
1987 Magnafantagna
1984 To catch a Moment (Bir ani yakalamak)

Παραπομπές

 Εξωτερικοί σύνδεσμοι 
Η Γιεσίμ Ουστάογλου στο Internet Movie Database
Γεσμίν Ουστάογλου - Το δικό της «Ταξίδι στον ήλιο» - Άρθρο και συνέντευξη

Κατηγορία:Τούρκοι σκηνοθέτες κινηματογράφου